Cikada
Store norske leksikon,Kunst og estetikk,Musikk,Klassisk musikk,Norske klassiske ensembler
Cikada er et kammerensemble som fremfører samtidsmusikk, og som ble etablert i 1989 av foreningen Ny Musikk. Cikada hadde en forløper i form av Ny Musikks Ensemble 1976–1988.
Cikada har ti medlemmer, innbefattet Christian Eggen som har vært kunstnerisk leder siden starten. Cikada fremstår også i form av mindre besetninger, blant annet en strykekvartett, trioer med forskjellig besetning og en piano- og slagverksduo.Konsertlokalet Sentralen i Oslo er hjemmearena, men Cikada har også gjestet mange andre spillesteder og ellers spilt i flere europeiske land og USA. Musikkrepertoar Repertoaret består av musikk fra midten av 1900-tallet og fremover, med vekt på verker fra samtiden. Med forskjellige besetninger har ensemblet fremført musikk av et stort antall norske komponister, som Eivind Buene, Cecilie Ore, Henrik Hellstenius, Maja S. K. Ratkje, Asbjørn Schaathun, Rolf Wallin og mange flere. Sentrale utenlandske komponister på repertoaret har blant annet vært Carola Bauckholt, Laurence Crane, James Dillon, Klaus Lang, Gérard Pesson og Bent Sørensen.Cikada har gjort innspillinger helt fra starten. Cikada Strykekvartett vant Spellemannprisen i 1995 for beste kammermusikkutgivelse. Ensemblet har i tillegg hatt flere nominasjoner.Cikada og Christian Eggen ble tildelt Nordisk Råds musikkpris 2005. Les mer i Store norske leksikon samtidsmusikk kammermusikk Eksterne lenker Les mer om ensemblet på Cikadas nettside